Веса Паспалеева
Дядо Мраз

chitanka.info

Нощес наниза Дядо Мраз

гирлянди по стобора,

блести килим от чист елмаз

навред по двора…

Лениво слънцето едва

пронизва облаците бели,

висят над тъмната гора

от скреж дантели…

А Дядо Мраз, в кожух дебел,

обръща броеница,

чак до ушите се засмял

на всичките дечица!

Подхвърля весело калпак,

провиква се сърдито:

— За вас изпращам тоя сняг,

за вас — децата!

Грабнете лудите шейни,

на рамо ски вземете!

На Руен в тия снежни дни

вий гости ми бъдете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.